
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΔΕΥΤΕΡΟ _ Αρ. Φύλλου 433 

6 Ιουνίου 1996 


ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Καθορισμός του επιτοκίου των προκαταβολών που δί¬ 
δονται από το Δημόσιο για προμήθεια προϊόντων, 

παροχή υπηρεσιών ή εκτέλεση έργων. 1 

Ορισμός αιρετών μελών Δ.Σ. της Δημόσιας Επιχείρη¬ 
σης Ηλεκτρισμού (ΔΕΗ) . 2 

Ανακατανομή των σχολικών μονάδων της Δ' Διεύθυνσης 

και Γραφείων Εκπαίδευσης Νομαρχ. Αθηνών. 3 

Αδεια κατοχής Β' θέσης στον Παναγιώτη Δημητρίου 4 
Τροποποίηση της Φ. 124/17/Β2980/17.4.1995 

άδειας κατοχής Β’ θέσης . 5 

Αυτοδίκαιη δημιουργία θέσεων ΔΕΠ στο Πανεπιστήμιο 

Πειραιώς . 6 

Αναγνώριση Νοσοκομειακών Μονάδων ως κατάλληλων 
για μετεκπ/ση των γιατρών στη διαγνωστική χρήση 

των υπερήχων. 7 

Χαρακτηρισμός Ι.Ν. Αγίου Ιωάννη θεολόγου Κοιν. 


Βρογγιανών Ευρυτανίας . 8 

Χαρακτηρισμός του Ι.Ν. Αγίου Νικολάου στον Τύρ- 

ναβο, οος ιστορικού διατηρητέου μνημείου . 9 

Κήρυξη ως ιστορικών διατηρητέων μνημείων, στη θέση 


«Παλαιοχώρα», κοινότητας Καταλαγαρίου, επαρχίας 
Πεδιάδας, νομού Ηρακλείου, του ναού της Ζ. Πη¬ 
γής, του φρουρίου και των παρακείμενων λαξευτών 

ληνών» .ΊΟ 

Έγκριση της 131/22.4.1996 Πράξης του Δ.Σ./Ο.Α.Π. . 11 
Τροποποίηση και συμπλήρωση Κανονισμού Εστίας 
Ναυτικών.12 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 2037288/808/0026 (1) 

Καθορισμός του επιτοκίου των προκαταβολών που δίδο¬ 
νται από το Δημόσιο για προμήθεια προϊόντων, παροχή 
υπηρεσιών ή εκτέλεση έργων. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1) Τις διατάξεις του άρθρου 84 του Ν. 2362/95 «Περί 
Δημοσίου Λογιστικού, ελέγχου των δαπανών του Κράτους 
κ.λπ.» (ΦΕΚ 247/95 τ.Α') σύμφωνα με τις οποίες επιβάλ¬ 
λεται το έντοκο της προκαταβολής και 


2) Την αρ. 248/3.7.95 πράξη του Υπουργ. Συμβουλίου 
ερανακαθορισμού του επιτοκίου των προκαταβολών που 
χορηγούνται στους αναδόχους εκτέλεσης δημ. έργων. 

3. Το γεγονός ότι από τις διατάξεις της απόφασης αυτής 
δεν προκαλείται δαπάνη σε βάρος του Κρατικού Προϋπο¬ 
λογισμού, αποφασίζουμε: 

Καθορίζουμε το ύψος του επιτοκίου των προκαταβολών 
που δίδονται από το Δημόσιο για προμήθεια προϊόντων, 
παροχή υπηρεσιών ή εκτέλεση έργων, οι διαδικασίες 
πραγματοποίησης των οποίων διέπονται από τις διατάξεις 
του Ν. 2362/95, σε ποσοστό ίσο με το επιτόκιο των εντό¬ 
κων γραμματίων του Δημοσίου δωδεκάμηνης διάρκειας 
προσαυξημένο κατά 0,25 ποσοστιαίες μονάδες. 

Η ισχύς της απόφασης αυτής αρχίζει από την ημερομη¬ 
νία δημοσίευσής της στην Εφημερίδα της Κυβερνή- 
σεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Μαΐου 1996 

ο ΥΠΟΥΡΓΟΣ 

ΑΛ. ΠΑΠΑΔΟΠΟΥΛΟΣ 

-♦- 

Αριθ. Δ13/Β/Φ9.6.10/8443 (2) 

Ορισμός αιρετών μελών Δ.Σ. της Δημόσιας Επιχείρησης 
Ηλεκτρισμού (ΔΕΗ). 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΑΝΑΠΤΥΞΗΣ 

Έχοντας υπόψη: 

1. Τις διατάξεις του Ν. 1365/83 «Κοινωνικοποίηση των 
Επιχειρήσεων δημοσίου χαρακτήρα ή κοινής ωφελείας». 

2. Τη διάταξη του άρθρου 8 του Π.Δ. 57/85, «Δομή ρό¬ 
λος και τρόπος διοίκησης και λειτουργίας της κοινωνικο¬ 
ποιημένης Επιχείρησης “Δημόσια Επιχείρηση Ηλεκτρι¬ 
σμού”». 

3. Τα αποτέλεσματα των εκλογών του Μαΐου 1996, για 
την ανάδειξη των εκπροσώπων των εργαζομένων στα όρ¬ 
γανα διοίκησης της Δ.Ε.Η. 

4. Τις διατάξεις του Π.Δ. 27/96 (ΦΕΚ 19/τ.Α71.2.96) 
«Συγχώνευση των Υπουργείων Τουρισμού, Βιομηχανίας, 
Ενέργειας και Τεχνολογίας και Εμπορίου στο Υπουργείο 
Ανάπτυξης», αποφασίζουμε: 

Α. Ορίζουμε ως μέλη του Διοικητικού Συμβουλίου της 
Δημόσιας Επιχείρησης Ηλει^τρισμού, εκπροσώπους των 
εργαζομένων οι οποίοι ανακηρύχθηκαν επιτυχόντες στις 

ΕΦΗΜΕΡΙΣ ΤΗΣ ΚΥΒΕΡΝΗΣΕΟΣ (ΤΕΥΧΟΣ ΔΕΥΤΕΡΟ) 


εκλογές του Μαΐου 1996, σύμφωνα με το από 21.5.96 
Πρακτικό της Κεντρικής Εφορευτικής Επιτροπής τους, 

1. ΣΥΡΡΟ ΓΕΩΡΓΙΟ 

2. ΡΟΥΠΑΚΙΑ ΓΕΩΡΓΙΟ με αναπληρωτές τους, 

- ΓΚΑΤΖΟΦΑΙΑ ΘΩΜΑ και 

- ΚΡΙΤΣΑΝΗ ΦΩΤΙΟ όχι κατ’ αντιστοιχία αλλά κατά τη 
σειρά επιτυχίας τους στις εκλογές του Μαΐου 1996. 

3. ΓΑΡΥΦΑΛΛΙΔΗ ΑΝΑΣΤΑΣΙΟ με αναπληρωτή τον 
ΑΒΡΑΜΙΔΗ ΒΑΣΙΛΕΙΟ. 

Η θητεία των αιρετών αυτών μελών είναι τριετής. 

Για τα λοιπά μέλη του Δ.Σ. έχει ισχύ η υπ’ αριθμ. Δ13/Β/ 
Φ9.6.10/15562/13.7.1995 κοινή απόφασή μας (ΦΕΚ 
680/τ.Β72.8.1995). 

Η απόφαση αυτή δεν δημιουργεί δαπάνη πέραν, της ήδη 
εγκεκριμένης και υφισταμένης στον προϋπολογισμό της 
ΔΕΗ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Ιουνίου 1996 

οι ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΑΝΑΠΤΥΞΗΣ 

Γ. ΠΑΠΑΝΤΩΝΙΟΥ Β. ΠΑΠΑΝΔΡΕΟΥ 

-♦- 

Αριθ. Δ4/356 

Ανακατανομή των σχολικών μονάδων της Δ' Διεύθυνσης 
και Γραφείων Εκπαίδευσης Νομαρχίας Αθηνών. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 56 του Ν. 1566/85 για τη 
δομή και λειτουργία της Α/θμιας και Β/θμιας Εκπαίδευσης 
(ΦΕΚ 167 τ.Α’). 

2. Το Π.Δ. 41/96 (ΦΕΚ 31 τ.Α ) «Ίδρυση γραφείσυ Β/ 
θμιας Εκπαίδευσης». 

3. Την αριθ. Δ4/764/23.11.95 (ΦΕΚ 997/95 τ.Β) 
υπουργική απόφαση «Ορισμός έδρας γραφείων Β/θμιας 
Εκπαίδευσης». 

4. Την αριθ. Δ4/271/29.3.96 απόφαση (ΦΕΚ 245 τ.Β') 
ορισμός έδρας του 3ου Γραφείου της Δ' Διεύθυνσης Δευ- 
τερσβάθμιας Εκπαίδευσης Νσμαρχίσς Αθηνών. 

5. Το γεγονός ότι από την απόφαση αυτή δεν προκαλεί- 
ται δαπάνη σε βάρος του κρατικού προϋπολογισμού. 

6. Την πρόταση της Δ' Δ/νσης Δ/θμιας Εκπαίδευσης Ν. 
Αθηνών. 

7. Την αριθ. ΣΤ5/9/7.2.96 απόφαση «Αρμοδιότητες 
του Υφυπουργού του ΥΠΕΠΘ» (ΦΕΚ 121 τ.Β), αποφασί¬ 
ζουμε: 

Τροποποιούμε τη Δ4/708/29.12.94 υπουργική από¬ 
φαση (ΦΕΚ 992 τ.Β') «Καθσρισμός της έδρας και της πε¬ 
ριφέρειας των διευθύνσεων εκπαίδευσης και των αντί¬ 
στοιχων περιφερειακών υπηρεσιακών συμβουλίων της 
Νομάρχίας Αθηνών, καθώς και της έδρας και περιφέρειας 
των γραφείων εκπαίδευσης των Νομαρχιών Αθηνών, Ανα¬ 
τολικής Αττικής, Δυτικής Αττικής και Πειραιά μόνο στο μέ¬ 
ρος που αφορά τη Δ' Δ/νση και γραφεία Εκπα'ιδευσης Νο¬ 
μαρχίας Αθηνών και καθορίζουμε εκ νέου τις περιοχές αρ¬ 
μοδιότητας την Δ’ Δ/νσης και Γραφε'κον Εκπαίδευσης στα 
οποία θα υπάγονται οι σχολικές μονάδες της περιοχής των 
ως ακολούθως: 

Α. Δ’ Δ/νση Δ/θμιας Εκπαίδευσης 


1. Πειραματικό Γυμνάσιο και Λύκειο της Ευαγγελικής 
Σχολής Σμύρνης. 

2. Ενιαίο Πολυκλαδικό Λύκειο Αλίμου μαζί με το υπό 
σταδιακή κατάργηση 2ο Λύκειο Αλίμου. 

3. 2ο Γυμνάσιο και Λύκειο Παλιννοστούντων Ελληνο- 
παίδων. 

4. Γυμνάσιο Κωφών και Βαρηκόων. 

5. Ιδιωτικό Γυμνάσιο - Λύκειο «Λεόντειο Λύκειο» Ν. 
Σμύρνης. 

Β. Ιο Γραφείο Δ/θμιας Εκπαίδευσης Δ' Δ/νσης 
Στην περιοχή αρμοδιότητας του 1ου Γραφείου Δ/θμιας 
Εκπαίδευσης θα υπάγονται οι σχολικές μονάδες 
Ιο, 2ο, 3ο, 4ο, 5ο, 6ο, 7ο, 8ο, 9ο, 10ο, 11ο, 12ο, 13ο, 
14ο 

και Εσπερινό Γυμνάσιο Καλλιθέας 

Ιο, 2ο, 3ο και Εσπερινό Γυμνάσιο Μοσχάτου 

Σ.Ε.Ι.Ε.Ε. 

1 ο, 2ο, 3ο, 4ο, 5ο, 6ο, 7ο, 8ο και Εσπερινά Λύκεια Καλ¬ 
λιθέας 

Ιο, 2ο Λύκεια Μοσχάτου και Λυκειακές Τάξεις Εσπερι¬ 
νού Γυμνασίου Μοσχάτου 

1 ο, 2ο, 3ο και 4ο ΤΕΛ Σιβιτανιδείου 
1η και 2η ΤΕΣ Σιβιτανιδείου 

Ιδιωτικά Γυμνάσια - Λύκεια των Δήμων Καλλιθέας - Μο¬ 
σχάτου. 

Γ. 2ο Γραφείο Δ/θμιας Εκπαίδευσης Δ' Δ/νσης 

Ιο, 2ο, 3ο, 4ο, 5ο Γυμνάσιο Αλίμου 

1 ο, 2ο, 3ο, 4ο Γυμνάσια Αργυρούπολης 

Ιο, 2ο Γυμνάσια Ελληνικού 

1ρ, 2ο, 3ο, 4ο, 5ο, 6ο Γυμνάσια Γλυφάδας 

Ιο, 3ο, 4ο Λύκεια Αλίμου, πλην 2ο 

Ιο, 2ο, 3ο Λύκεια Αργυρούπολης 

Λύκειο Ελληνικού 

1 ο, 2ο, 3ο, 4ο, 5ο Λύκεια Γλυφάδας 

ΤΕΛ Αλίμου 

ΤΕΛ Ελληνικού 

ΤΕΛ Γλυφάδας 

ΤΕΛ και ΤΕΣ Αργυρούπολης 

Ιδιωτικά Γυμνάσια - Λύκεια των Δήμων Αλίμου - Αργυ¬ 
ρούπολης - Ελληνικού - Γλυφάδας 
Δ. 3ο Γραφείο Δ/θμιας Εκπαίδεσης Δ' Δ/νσης 
Ιο, 2ο, 3ο, 4ο, 5ο, 6ο, 7ο, 8ο Γυμνάσια Ν. Σμύρνης 
1σ, 2ο, 3ο, 4ο, 5ο Γυμνάσια Π. Φαλήρου 
Ιο, 2ο, 3ο, 4ο, 5ο Γυμνάσια Αγ. Δημητρίου 
1 ο, 20,3ο, 4ο, 50,6ο Λύκεια Ν. Σμύρνης και Λυκειακές 
Τάξεις του 8ου Γυμνασίου Ν. Σμύρνης 
Ιο, 2ο, 3ο, 4ο Λύκεια Π. Φαλήρου 
1 ο, 2ο Λύκεια Αγίου Δημητρίου 
1 ο και 2ο ΤΕΛ Ν. Σμύρνης 
Ιο ΤΕΛ Αγίου Δημητρίου 
ΤΕΣ και ΣΕΚ Ν. Σμύρνης 
ΤΕΣ και ΣΕΚ Αγίου Δημητρίου 
Ιδιωτικά Γυμνάσια - Λύκεια Ν. Σμύρνης, Π. Φαλήρου και 
Αγίου Δημητρίου πλην «Λεόντειου Λυκείου» Ν. Σμύρ¬ 
νης. 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Η απόφαση αυτή να δημοσιευθεΐ στην Εφημερίδα της 
Κυβερνήσεως. 

Αθήνα, 24 Μαΐου 1996 

ο ΥΦΥΠΟΥΡΓΟΣ 

Γ. ΠΑΣΧΑΛΙΔΗΣ 


Αριθ. Φ.124/23/Β2/385 (4) 

Άδεια κατοχής Β’ θέσης στον Παναγιώτη Δημητρίου. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη τις διατάξεις; 

1. Του άρθρου 13 παρ. 9 του Ν. 1268/82 «Για τη δομή 
και τη λειτουργία των Ανωτάτων Εκπαιδευτικών Ιδρυμά¬ 
των» όπως συμπληρώθηκε με την παρ. 6 του άρθρου 48 
του Ν. 1404/83. 

2. Το αριθ. 459/2.11.83 Π.Δ. (ΦΕΚ157/29.11.83τ.Α·). 

3. Το αριθ. 129/10.4.1991 Π.Δ. (ΦΕΚ 52/11.4.91 τ.Α'). 

4. Τα αριθ. 14874/632/6/87, 11527/507/10.5.88 έγ¬ 
γραφα του Ελεγκτικού Συνεδρίου. 

5. Τις διατάξεις του άρθρου 9 παρ. 3 του Ν. 1835/89 
(ΦΕΚ 76/14.3.89 τ.Α'). 

6. Το αριθ. 9329/2126/14.3.96 έγγραφο του Παν. Αθη¬ 
νών. 

7. Τις διατάξεις του άρθρου 28 παρ. 10 του Ν. 2083/ 
ΦΕΚ 159/21.9.92 τ.Β’. 

8. Την αριθ. ΣΤ.13/13.3.96 (ΦΕΚ 209/1.4.96 τ.Β ) 
απόφαση του Υπουργού Εθνικής Παιδείας και θρησκευ¬ 
μάτων εκχώρησης αρμοδιοτήτων στο Γ ενικό Γ ραμματέα 
του ΥΠΕΠΘ, αποφασίξουμε: 

Παρέχουμε την άδεια στον Παναγιώτη Δημητρίου, Επί¬ 
κουρο Καθηγητή του τμήματος Ιατρικής του Παν/μίου 
Αθηνών, προκειμένου να παρέχει τις υπηρεσίες του στην 
Ελληνική Επιτροπή Ατομικής Ενέργειας (ΕΕΑΕ). Για το 
σκοπό αυτό χορηγούμε και άδεια απουσίας (3) ημερών την 
εβδομάδα για ένα (1) έτος. 

Η άδεια ισχύει από την ημέρα ανάληψης των καθηκό¬ 
ντων της δεύτερης θέσης ή της έναρξης της δεύτερης 
απασχόλησης, εφόσον είχε προηγηθεί η υποβολή αίτησης 
χορήγησης της σχετικής άδειας, αλλιώς από την ημέρα 
υποβολής της αίτησης. 

Το σύνολο των αποδοχών και από τις δύο θέσεις δεν 
μπορεί να υπερβαίνει σε καμία περίπτωση το ανώτατο 
όριο απολαβών του άρθρου 6 του Ν. 1256/82. 

Ο ανωτέρω δικαιούται να λαμβάνει εκτός από το σύνολο 
των κάθε είδους ακαθαρίστων αποδοχών της οργανικής 
του θέσης και το σύνολο των κάθε είδους αποδοχών της 
άλλης θέσης. 

Η απόφαση αυτή να δημοσιευθεΐ στην Εφημερίδα της 
Κυβερνήσεως. 


Αριθ. Φ.124/24/Β2 980 (α) (5) 

Τροποποίηση της Φ. 124/17/Β2980/17.4.1995 άδειας 
κατοχής Β’ θέσης. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη τις διατάξεις: 

1. Του άρθρου 13 παρ. 9 του Ν. 1268/82 «Για τη δομή 
και τη λειτουργία των Ανωτάτων Εκπαιδευτικών Ιδρυμά¬ 
των», όπως συμπληρώθηκε με την παρ. 6 του άρθρου 48 
του Ν. 1404/83. 

2. Το αριθ. 459/2.11.83 Π.Δ. (ΦΕΚ 157/29.11.83 τ.α’). 

3. Το αριθ. 129/10.4.1991 Π.Δ. (ΦΕΚ 52/11.4.91 τ.Α'). 

4. Τα αριθ. 14874/632/6/87, 11527/507/10.5.88 έγ¬ 
γραφα του Ελεγκτικού Συνεδρίου. 

5. Τις διατάξεις του άρθρου 8 παρ. 3 του Ν. 1835/89 
(ΦΕΚ 76/14.3.89 τ.Α’). 

■ 6. Το αριθ. 1082/27.2.1996 έγγραφο του Πανεπιστη¬ 
μίου Πατρών. 

7. Τις διατάξεις του άρθρου 28 παρ. 10 του Ν. 2083/ 
ΦΕΚ 159/21.9.92 τ.Β'. 

8. Την αριθ. ΣΤ5/21.3.96 (ΦΕΚ 209/1.4.96 τ.Β') από¬ 
φαση του Υπουργού Εθνικής Παιδείας και θρησκευμάτων 
εκχώρησης αρμοδιοτήτων στον Γενικό Γραμματέα του 
ΥΠΕΠΘ. 

9. Την αριθμ. Φ.124/17/Β2 980/17.4.1995 άδεια κα¬ 
τοχής β' θέσης (ΦΕΚ 311 τ.Β' 7.5.1996), αποφασί¬ 
ζουμε: 

Τροποποιούμε την αριθμ. Φ.124/17/Β2 
980/17.4.1995 άδεια κατοχής β' θέσης που δημοσιεύ- 
θηκε στο αριθμ. (ΦΕΚ 311/τ.Β77.5.1996) του Δημο¬ 
σθένη Αγορή, επίκουρου καθηγητή του Τμήματος Ηλε¬ 
κτρολόγων Μηχανικών και Τεχνολογίας Υπολογιστών της 
Πολυτεχνικής Σχολής του Πανεπιστημίου Πατρών, ως 
εξής, προκειμένου να προσφέρει τις υπηρεσίες του: 

α) ως μέλος του Διοικητικού Συμβουλίου της ΔΕΗ και 

β) ως μέλος της Διοικούσας Επιτροπής του Τεχνικού 
Επιμελητηρίου της Ελλάδας (Τ.Ε.Ε.). 

Η άδεια ισχύει από την ημέρα ανάληψης των καθηκό¬ 
ντων της δεύτερης θέσης ή της έναρξης της δεύτερης 
απασχόλησης, εφόσον είχε προηγηθεί η υποβολή αίτησης 
χορήγησης της σχετικής άδειας, αλλιώς από την ημέρα 
υποβολής της αίτησης. 

Το σύνολο των αποδοχών και από τις διϊο θέσεις δεν 
μπορεί να υπερβαίνει σε καμία περίπτωση το ανώτατο 
όριο απολαβών του άρθρου 6 του Ν. 1256/82. 

Ο ανωτέρω δικαιούται να λαμβάνει εκτός από το σύνολο 
των κάθε είδους ακαθαρίστων αποδοχών της οργανικής 
του θέσης και το σύνολο των κάθε είδους αποδοχών της 
άλλης θέσης. 

Η απόφαση αυτή να δημοσιευθεΐ στην Εφημερίδα της 
Κυβερνήσεως. 


Αθήνα, 25 Μαΐου 1996 

Με εντολή Υπουργού 
Ο Γ ενικός Γ ραμματέας 
ΙΩΑΝΝΗΣ ΠΑΝΑΡΕΤΟΣ 


Αθήνα, 25 Μαΐου 1996 

Με εντολή Υπουργού 
Ο Γ ενικός Γ ραμματέας 
ΙΩΑΝΝΗΣ ΠΑΝΑΡΕΤΟΣ 

Αριθ. 961661 

Αυτοδίκαιη δημιουργία θέσεων ΔΕΠ στο Πανεπιστήμιο 
Πειραιώς. 

Ο ΠΡΥΤΑΝΗΣ ΤΟΥ ΠΑΝ/ΜΙΟΥ ΠΕΙΡΑΙΩΣ 
Έχοντας υπόψη: 

1. Τις διατάξεις των άρθρων 45 παρ. 11 και 35 παρ. 1 και 
2 του Ν. 1268/82, όπως αντικαταστόθηκε με το άρθρο 79 
παρ. 7β του Ν. 1566/85 (ΦΕΚ 167/τ.Α·) και τροποποιή¬ 
θηκε με το άρθρο 28 παρ. 15 του Ν. 2083/92 (ΦΕΚ 159/ 
τ.Α·/21.9.92). 

2. Τις διατάξεις του Π.Δ. 377/89 (ΦΕΚ 166/τ.Α/ 
16.6.89) «ΜετονομασΙα .... της Ανωτάτης Βιομηχανικής 
Σχολής Πειραιώς (Α.Β.Σ.Π.)...». 

3. Τις διατάξεις του Π.Δ. 485/91 (ΦΕΚ 177/τ.Α/ 

26.11.91) «Ίδρυση Τμήματος Πληροφορικής στο Πανεπι¬ 
στήμιο Πειραιώς». 

4. Τις διατάξεις της αρ. Β1/76α/8.4.93 απόφαση του 
ΥΠΕΠΘ (ΦΕΚ 272/τ.Β721.4.93). 

5. Τις διατάξεις του άρθρου 29Α· του Ν. 1558/85 που 
προστέθηκε με το άρθρο 27 του Ν. 2081/91. 

6. Το γεγονός ότι από τις διατάξεις της απόφασης αυτής 
δεν προκαλεϊται δαπάνη σε βάρος του κρατικού προϋπο¬ 
λογισμού, αποφασίζουμε: 

Διαπιστώνουμε ότι στο Τμήμα Οργάνωσης και Διοίκη¬ 
σης Επιχειρήσεων του Πανεπιστημίου Πειραιώς έχουν δη- 
μιουργηθεί αυτοδίκαια τρεις (3) θέσεις ΔΕΠ από τη μετα¬ 
τροπή τριών (3) θέσεων Βοηθών, ύστερα από την ένταξή 
τους στη βαθμίδα του Λέκτορα σύμφωνα με τις Πρυτανι- 
κές Πράξεις αριθμ. 923588/22.10.85 (ΦΕΚ 168/τ. 
ΝΠΔΔ/25.11.92, 923557/22.10.92 (ΦΕΚ 168/τ.ΝΠΔΔ/ 

25.11.92) , 923559/22.10.92 (ΦΕΚ 

168/τ.ΝΠΔΔ/25.11.92). 

Οι θέσεις ΔΕΠ όλων των τμημάτων του Πανεπιστημίου 
Πειραιώς, ορίζονται συνολικά κατά τμήμα, ως εξής: 

1. Τμήμα Οικονομικής Επιστήμης: 88 

2. Τμήμα Οργάνωσης και Διοίκ. Επιχ/σεων: 100 

3. Τμήμα Στατιστικής και Ασφαλιστικής Επιστήμης: 93 

4. Τμήμα Χρημ/κης και Τραπεζικής Διοικητικής: 22 

5. Τμήμα Τεχνολ. και Συοτημ. Παραγωγής: 24 

6. Τμήμα Ναυτιλιακών Σπουδών: 25 

7. τμήμα Πληροφορικής: 20 

Η απόφαοη αυτή να δημοσιευθεί στην Εφημερίδα της 
Κυβερνήσεΐΰς. 

Πειραιάς, 9 Μαΐου 1996 
Ο Πρύτανης 

ΘΕΟΔΩΡΟΣ ΓΚΑΜΑΛΕΤΣΟΣ 

-«- 

Αριθ. Υ7/3380 (7) 

Αναγνώριση Νοσοκομειακών Μονάδων ως κατάλληλων για 
μεπεκπ/ση των γιατρών οτη διαγνωστική χρήση των 
υπερήχων. 

Ο ΓΕΝΙΚΟΣ Δ/ΝΤΗΣ ΥΓΕΙΑΣ 
ΤΟΥ ΥΠΟΥΡΓΕΙΟΥ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του άρθρου 6 του Ν.Δ. 3366/55 καθώς 
και της παρ. 2 του άρθρου 8 του Ν. 2071/93. 

2. Το υπ’ αριθμ. 3/17.5.96 Πρακτικό της Επιτροπής Ει¬ 
δικοτήτων του ΚΕΣΥ. 


3. Την αριθμ. 11 αποφ. της 98ης Ολομ./14.1.93 του 
ΚΕΣΥ. 

4. Την αριθμ. Α4/5006/91 υπ. απόφαση (ΦΕΚ Β/972/ 
91), αποφασίζουμε: 

Κυρώνουμε την ανωτέρω σχετική γνωμοδότηση της 
Ολομέλειας του ΚΕΣΥ, με την οποία αναγνωρίζονται οι 
παρακάτω Νοσοκομειακές Μονάδες ως κατάλληλες για 
να εκπαιδεύσουν γιατρούς στη Διαγνωστική χρήση των 
υπερήχων και καθορίζεται ο αριθμός των γιατρών που 
μπορούν να εκπαιδευθούν στις μονάδες αυτές: 

ΤΜΗΜΑ ΑΡΙΘΜ. 

ΘΕΣΕΩΝ 

ΩΝΑΣΕΙΟ ΚΑΡΔΙΟΧΕΙΡΟΥΡ¬ 
ΓΙΚΟ ΚΕΝΤΡΟ Καρδιολογικό + 

Π.Γ.Ν. ΑΣΚΛΗΠΙΕΙΟ ΒΟΥΛΑΣ Καρδιολογικό + 

ΓΕΝ. ΝΟΜ. ΝΟΣ. ΒΕΡΟΙΑΣ Ακτινολογικό + 

+ Ο αριθμός των θέσεων καθορίζεται περιστασιακά από 
τη Δ/νση Προσωπικού των Νοσ/μείων. 

Η παρούσα να δημοσιευθεί στην Εφημερίδα της Κυβερ- 
νήσεως. 

Αθήνα, 30 Μαΐου 1996 

Ο Γεν. Διευθυντής Υγείας 
Γ. ΠΑΠΟΥΤΣΑΚΗΣ 

-♦- 

Αριθ. ΥΠΠΟ/ΑΡΧ/Β1/Φ32/20665/638 (8) 

Χαρακτηρισμός Ι.Ν. Αγίου Ιωάννη θεολόγου Κοιν. Βρογ- 
γιανών Ευρυτανίας. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Την Υ.Α. ΥΠΠΟ/ΓΝΟΣ/49095/30.10.1991 (ΦΕΚ 
987/Β/28.11.91 και ΦΕΚ 17/Β/16.1.92) για Μεταβίβαση 
αρμοδιοτήτων Υπουργού και δικαιώματος υπογραφής «Με 
Εντολή Υπουργού» στους Γ. Γραμματέα, Ειδ. Γραμματέα, 
Προϊστάμενος Δ/νσεων, Τμημάτων και Γραφείων του 
ΥΠΠΟ. 

2. Τις διατάξεις του Κ.Ν. 5351/32 «Περί Αρχαιοτή¬ 
των». 

3. Την γνωμοδότηση του Τοπικού Συμβουλίου Μνη¬ 
μείων Κεντρικής και Δυτικής Μακεδονίας, όπως διατυπώ¬ 
θηκε στην αριθμ. 3/4.4.96 Συνεδρία του, αποφασί¬ 
ζουμε: 

Χαρακτηρίζουμε τον Ι.Ν. Αγίου Ιωάννη Βραγγιανών Ευ¬ 
ρυτανίας ως ιστορικό διατηρητέο μνημείο, με ζώνη προ¬ 
στασίας 100 μέτρα γύρω του. 

Πρόκειται για ναό χρονολογούμενο τον 17ο αιώνα, που 
ανήκει στον τύπο του λιθόκτιστου μονόχωρου ναού με 
νάρθηκα, με είσοδο στην νότια όψη. Καλύπτεται με ενιαία 
δίρριχτη στέγη με αποτμήσεις στην Ανατολική και Δυτική 
πλευρά. 

Το εσωτερικό του ναού ήταν κατάγραφο με τοιχογρα¬ 
φίες, που πολλές έχουν καταστραφεί. Στον κυρίως ναό 
πάνω από το ανώφλιο της εισόδου υπάρχει κτητορική επι¬ 
γραφή με έτος ιστορήσεως το 1646, ενώ μιά δεύτερη 
πάνω από το ανώφλιο της εισόδου προς τον νάρθηκα χρο¬ 
νολογεί τις τοιχογραφίες του νάρθηκα στο 1649. Ολες οι 
τοιχογραφίες έχουν φιλοτεχνηθεί από τον ίδιο ζω¬ 
γράφο. 

Το τέμπλο του ναού, ταυ οποίου τμήματα έχουν αντι- 
κατασταθεί φέρει εικόνες του 17ου και 18ου αι., δύο 

οπό τις οποίες χρονολογοΰντοι με επιγροφές οτο 1615. 

Από τις διοτάξεις ουτής της οπόφοσης δεν προκολείτοι 
δοπάνη σε βάρος του Κροτικού Προϋπολογισμού. 

Το πορόν νο δημοσιευθεί στην Εφημερίδα της Κυβερ- 
νήσεως. 

Αθήνα, 24 Μαΐου 1996 

Με εντολή Υπουργού 
Ο Προϊστάμενος της Διεύθυνσης 
ΝΙΚΟΣ Ζ1ΑΣ 

- »- 

Αριθ. ΥΠΠΟ/ΑΡΧ/Β1/Φ32/19701/592 (9) 

Χαρακτηρισμός του Ι.Ν. Αγίου Νικολάου στον Τύρναβο, ως 
ιστορικού διατηρητέου μνημείου. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Την Υ.Α. ΥΠΠΟ/ΓΝΟΣ/49095/30.10.1991 (ΦΕΚ 
987/Β/28.11.91 και ΦΕΚ 17/Β/16.1.92) για Μεταβίβαση 
αρμοδιοτήτων Υπουργού και δικαιώματος υπογραφής «Με 
Εντολή Υπουργού» στους Γ. Γραμματέα, Ειδ. Γραμματέα, 
Προϊστάμενος Δ/νσεων, Τμημάτων και Γραφείων του 
ΥΠΠΟ. 

2. Τις διατάξεις του Κ.Ν. 5351/32 «Περί Αρχαιοτή¬ 
των». 

3. Την ομόφωνη γνωμοδότηση του Τοπικού Συμβουλίου 
Μνημείων Θεσσαλίας, όπως διατυπώθηκε στην αριθμ. 70/ 
3.4.96 Πράξη του, αποφασίζουμε: 

Χαρακτηρίζουμε: α) τον Ι.Ν. Αγίου Νικολάου της Βου- 
ναινης ή των Βλίτων στο Τύρναβο ως ιστορικό διατηρητέο 
μνημείο με ζώνη προστασίας 100 μέτρων διότι διασώζει 
σημαντικά στοιχεία τόσο για την εκκλησιαστική αρχιτεκτο- 
νιιοί και ζωγραφική, όσο και για την ιστορία του Τυρνάβου 
κατά την μεταβυζαντινή περίοδο και β) το κωδωνοστάσιο 
του ναού ως ιστορικό διατηρητέο μνημείο, ως αποτελούν 
αντιπροσωπευτικό δείγμα των εξάπλευρων πυργόμορφων 
κωδωνοστασίων της περιοχής Λαρίσης. 

Πρόκειται για ναό μονόχωρο ανακαινισμένο εξωτερικά, 
που σώζει μεγάλο μέρος του αρχικού κτιρίου. 

Ο ναός διασώζει τμήματα τοιχογραφιών του 17ου αιώνα, 
κυρίως στο Ιερό Βήμα. Το τέμπλο του είναι ξυλόγλυπτο με 
εικόνες επίσης του 17ου αιώνα. Τέλος το μνημείο σώζει 
ωραιότατο εξάπλευρο πυργοειδές κωδωνοστάσιο του 
1877'με μονόλαβα ανοίγματα οτο ανώτερο τμήμα της τοι- 
χοδομίας και κωνική στέγη. 

Από τις διατάξεις αυτής της απόφασης δεν προκαλείται 
δαπάνη σε βάρος του Κρατικού Προϋπολογισμού. 

Το παρόν να δημοσιευθεί στην Εφημερίδα της Κυβερ- 
νήσεως. 

Αθήνα, 24 Μαΐου 1996 

Με εντολή Υπουργού 
Ο Προϊστάμενος της Διεύθυνσης 
ΝΙΚΟΣ ΖΙΑΣ 


Αοιθ. ΥΠΠΟ/ΑΡΧ/Β1/Φ 38/19683/597 (10) 

Κήρυξη ως ιστορικών διατηρητέων μνημείων, στη θέση 
«Παλαιοχώρα», κοινότητας Καταλαγαρίου, επαρχίας 
Πεδιάδας, νομού Ηρακλείου, του ναού της Ζ. Πηγής, 
του φρουρίου και των παρακείμενων λαξευτών ληνών». 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Την Υ.Α. ΥΠΠΟ/ΓΝΟΣ/49095/30.10.1991 (ΦΕΚ 
987/Β/28.11.91 και ΦΕΚ 17/Β/16.1.92) «Μεταβίβαση 
αρμοδιοτήτων Υπουργού». 

2. Τις διατάξεις του Κ.Ν. 5351/32 «Περί Αρχαιοτή¬ 
των». 

3. Την ομόφωνη γνωμοδότηση του Τοπικού Συμβουλίου 
Μνημείων Ανατολικής Κρήτης, όπως αυτή διατυπώθηκε 
στην υπ’ αριθ. 1/20.2.96 Πράξη του, αποφασίζουμε: 

Κηρύσσουμε ως ιστορικά διατηρητέα μνημεία για την 
αρχαιολογική τους αξία, στη θέση «Παλαιοχώρα», κοινότη¬ 
τας Καταλαγαρίου, επαρχ. Πεδιάδος, νομού Ηρακλείου, 
με ζώνη προστασίας 500 μέτρων στην οποία θα απαγο¬ 
ρεύεται αυστηρά η δόμηση, τα ακόλουθα: 

α) Το φρούριο, που ανήκει στα χρόνια της Βενετοκρα- 
τίας ή και σε παλαιότερη εποχή και βρίσκεται σε βραχώδη 
λοφίσκο μ’ εγκαταστάσεις στο εσωτερικό του. 

β) Τον ναό της Ζωοδόχου Πηγής, νότια του φρουρίου, 
σε πολύ μικρή απόσταση. 

Είναι μονόχωρος, καμαροσκέπαστος με σωζόμενα αλλά 
φθαρμένα τμήματα τοιχογραφιών. 

γ) Τους λαξευτούς ληνούς που βρίσκονται σε απόσταση 
50-60 μ., ΝΔ του φρουρίου και της Εκκλησίας. Σ’ έναν 
από τους ληνούς, σώζεται περιτοιχισμένο σταφυλοπιε- 
στήριο με όστρακα της πρωτοβυζαντινής περιόδου στους 
αρμούς κι έχει, επίσης, δύο υπολήνια, χαρακτηριστικό που 
δεν απαντάται συχνά στους λαξευτούς ληνούς της περιο¬ 
χής Πεδιάδας. 

Η ζώνη προστασίας των 500 μέτρων να ισχύει νότια και 
ανατολικά του Ναού της Ζωοδ. Πηγής, ανατολικά, βόρεια 
και βορειοδυτικά του φρουρίου, με αφετηρία τις υπώρειες 
του βράχου, καθώς και βόρεια, ανατολικά και νότια της 
ενότητας των ληνών. 

Η απόφαση αυτή, που δεν προκαλεί δαπάνη στον Κρα¬ 
τικό Προϋπολογισμό, να δημοσιευθεί στην Εφημερίδα της 
Κυβερνήσεως. 

Αθήνα, 24 Μαΐου 1996 
Με εντολή Υπουργού 

Ο Προϊστάι^νος της Διεύθυνσης 
ΝίΙ^ΛΑΟΣ ΖΙΑΓ 

-♦- 

Αριθ. 3422.9/03/96 (11) 

Έγκριση της 131/22.4.1996 Πράξης του Δ.Σ./Ο.Λ.Π. 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις: 

α) Του Α.Ν. 1559/50 που κυρώθηκε με το Ν. 1630/51, 
όπως αυτός ισχύει σήμερα μετά τις τροποποιήσεις και συ¬ 
μπληρώσεις που έγιναν με μεταγενέστερους Νόμους, 
β) Του άθρου 6 πργ. 5 του Ν. 1220/81. 
γ) Των άρθρων 38 και 39 του Π.Δ. 715/79. 

2. α) Την Απόφαση ΥΕΝ/ΔΕΛΟ 3 αριθμ. 45051/2/87/ 
14.1.87. 

β) Την Απόφαση ΥΕΝ/ΔΛΛΕ - β’ αριθμ. 3422.09/7/93/ 
3.5.93. 

3. Την αριθμ. 11979/1879/3.5.1996 έγγραφο του 
ΟΛΠ. 

4. Την αριθμ. 131 /22.4.96 Πράξη του ΔΣ/ΟΛΠ, αποφα¬ 
σίζουμε: 

Εγκρίνουμε την Πράξη του Διοικητικού Συμβουλίου του 
Οργανισμού Λιμένος Πειραιώς 131/22.4.96 με την οποία 
παρατείνεται η παραχώρηση της χρήσης του Νο 338 ΚΑ 
2064 Περονοφόρου μηχανήματος τύπου ΟΕδΤΑ οτο Λι¬ 
μενικό Ταμείο ΖΑΚΥΝΘΟΥ για πέντε (5) χρόνια από 
10.12.93 μέχρι 10.12.98 έναντι του ετήοιου συμβολικού 
μισθώματος χιλίων (1.000) δραχμών. 

Η παρούσα να δημοσιευθεί στην Εφημερίδα της Κυβερ- 
νήσεως. 

Πειραιάς, 29 Μαΐου 1996 

ο ΥΠΟΥΡΓΟΣ 

ΚΟΣΜΑΣ ΣΦΥΡΙΟΥ 

-♦- 

Αριθ. 2424.3/1/96 (12) 

Τροποποίηση και συμπλήρωση Κανονισμού Εστίας Ναυτι¬ 
κών. 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις: 

α) Του άρθρου 6 του Ν.Δ. 92/73 (Α' 169) «περί Ιδρύ- 
σεως Εστίας Ναυτικών». 

β) Της παρ. 1 του άρθρου 2 του Ν.Δ. 92/73, όπως αντι- 
καταστάθηκε με το άρθρο 22 του Ν. 1085/80 (Α' 255). 

γ) Του άρθρου 19 του Ν. 458/7 (Α' 280). 

2. Την απόφαση ΥΕΝ αριθ. 2424.3/2/95/26.6.95 «περί 
εγκρίσεως κανονισμού Εστίας Ναυτικών» (Β' 587). 

3. Την αριθ. 1062/14.5.1996 αναφορά της Εστίας Ναυ¬ 
τικών με την οποία υποβλήθηκε το απόσπασμα Πρακτικών 
της συνεδριάσεως του Διοικητικού Συμβουλίου αυτής 
αριθ. 26 της 8ης Μαΐου 1996, το οποίο αναφέρεται στην 
έγκριση τροποποιήσεως του Κανονισμού Λειτουργίας Κα¬ 
τασκηνώσεων «Παιδικών Εξοχών Οίκου Ναύτου 
(ΟΠΕΟΝ)» στον Αγιο Ανδρέα Αττικής από την Εστία Ναυ¬ 
τικών. 

4. Το γεγονός ότι από την εφαρμογή της παρούσας δεν 
προκαλείται δαπάνη σε βάρος του Κρατικού Προϋπολογι¬ 
σμού, αποφασίζουμε: 

1. Εγκρίνουμε την τροποποίηση και συμπλήρωση του 
«Κανονισμού Λειτουργίας Κατασκηνώσεων Παιδικών Εξο¬ 
χών Οίκου Ναύτου (ΠΕΟΝ) στον Άγιο Ανδρέα Αττικής από 
την Εστία Ναυτικών», όπως έγινε δεκτή στη συνεδρίαση 
του Διοικητικού Συμβουλίου της Εστίας Ναυτικών αριθ. 26 
της 8ης Μαιδυ 1996 και συγκεκριμένα: 

Α. ΚΕΦΑΛΑΙΟ Γ' 

1) Αναδιατυπώνεται ο τίτλος του κεφαλαίου από «ΠΡΟ¬ 
ΣΩΠΙΚΟ ΚΑΤΑΣΚΗΝΩΣΕΩΝ» σε -ΣΤΕΛΕΧΗ ΚΑΙ ΠΡΟ¬ 
ΣΩΠΙΚΟ ΚΑΤΑΣΚΗΝΩΣΕΩΝ». 

2) Το άρθρο 8 αντικαθίσταται ως εξής: 

Άρθρο 8 

Στελέχη κατασκηνώσεων 

1. Τα στελέχη των Κατασκηνώσεων είναι τα ακό¬ 
λουθα: 


α. Ένας (1) Αρχηγός 
β. Δύο (2) Υπαρχηγοί 
γ. Δώδεκα (12) Κοινοτάρχες 
δ. Τριάντα έξι (36) Ομαδάρχες 
ε. Ένας (1) Γυμναστής και 
στ. Ένας (1) Ναυαγοσώστης 

2. Το Διοικητικό Συμβούλιο της Εστίας Ναυτικών έχει 
την αποκλειστική αρμοδιότητα να αυξομειώνει τον αριθμό 
των στελεχών ανάλογα με τις ανάγκες λειτουργίας των κα¬ 
τασκηνώσεων. 

3. Ως στελέχη απασχολούνται στις Κατασκηνώσεις 
απόφοιτοι της Σχολής Στελεχών Παιδικών Εξοχών του 
Υπουργείου Κοινωνικών Υπηρεσιών, εκπαιδευτικοί, από¬ 
φοιτοι ΤΕΦΑΑ, φοιτητές, πρόσκοποι και σε περίπτωση μη 
προσφοράς ικανού αριθμού από άτομα των παραπάνω κα¬ 
τηγοριών για τη στελέχωση της κατασκήνωσης, άλλα πρό¬ 
σωπα με προϋπηρεσία σε κατασκηνώσεις. 

4. Τα στελέχη πρέπει να έχουν οργανωτικές και διοικη¬ 
τικές ικανότητες, υποδειγματικό χαρακτήρα, ανεπίληπτη 
διαγωγή και κατασκηνωτική πείρα. 

5. Η ηλικία των στελεχών πρέπει να είναι τουλάχιστον 
18 ετών συμπληρωμένη και όχι μεγαλύτερη από 65. Ειδικά 
για τις θέσεις Κοινοταρχών και Ομαδαρχών, η ηλικία ορί¬ 
ζεται μεταξύ 18 ετών συμπληρωμένα και 25, ώστε να συμ¬ 
μετέχουν ενεργά σε κάθε εκδήλωση της κατασκηνωτικής 
ζωής. 

6. Τα στελέχη πρέπει να έχουν καλή υγεία και αρτιμέ- 
λεια και προς διαπίστωση αυτών υποβάλλονται υποχρεω¬ 
τικά πριν την απασχόλησή τους στις Κατασκηνώσεις σε ια¬ 
τρικές εξετάσεις, σύμφωνα με τα οριζόμενα κάθε φορά 
από το Διοικητικό Συμβούλιο της Εστίας Ναυτικών. 

7. Τα στελέχη πρέπει να έχουν το ίδιο φύλλο με τους 
κατασκηνωτές, με εξαίρεση μόνον για τον Γυμναστή και 
τον Ναυαγοσώστη και την μεικτή κατασκηνωτική περίοδο 
για παιδιά μικρής ηλικίας. 

8. Η επιλογή των στελεχών γίνεται με απόφαση ειδικής 
Επιτροπής από Μέλη του Διοικητικού Συμβουλίου και το 
Διευθυντή της Εστίας Ναυτικών, μετά από σχετική ανα¬ 
κοίνωση και υποβολή αιτήσεων από τους ενδιαφερόμε- 
νους. 

9. Ως στελέχη προτιμώνται οι έχοντες την ιδιότητα του 
ναυτικού (σε ενέργεια ή συνταξιούχου) ή μέλους οικογέ¬ 
νειας ναυτικού, εφόσον συγκεντρώνουν και τα ανάλογα 
κατά περίπτωση προσόντα. 

10. Τα στελέχη μετέχουν στις Κατασκηνώσεις ως κατα¬ 
σκηνωτές και δεν αποτελούν υπαλληλικό προσωπικό. 

Για τις αρμοδιότητες και τα καθήκοντα, που περιγράφο- 
νται με λεπτομέρεια στα άρθρα 12 και 17 του παρόντος 
Κανονισμού, λαμβάνουν εφάπαξ ποσό για κάθε κατασκη¬ 
νωτική περίοδο που καθορίζεται με απόφαση του Διοικη¬ 
τικού Συμβουλίου της Εστίας Ναυτικών για κάθε ιδιότητα 
ξεχωριστά. 

11. Τα στελέχη υπάγονται κατά πρώτον στον Αρχηγό και 
κατά δεύτερο στον Προϊστάμενο των Κατασκηνώσεων 
(στον οποίο υπάγεται και ο Αρχηγός) και κατά τρίτο στο 
Τμήμα Μέριμνας της Εστίας Ναυτικών και τέλος στο Διευ¬ 
θυντή της Εστίας. 

3) Προστίθεται άρθρο 8α ως εξής: 

Άρθρο 8α 
θέσεις Προσωπικού 

1. Το προσωπικό των Κατασκηνώσεων αποτελεΐται 
από; 

α) Έναν (1) Προϊστάμενο 

β) Έναν (1) Αποθηκάριο 

γ) Ένα (1) Μάγειρα Α' 

δ) Δύο (2) Μάγειρες Β’ 

ε) Δύο (2) Χυτροκαθαριστές 

στ) Τέσσερις (4) Τραπεζοκόμους 

ζ) Έναν (1) Ηλεκτροτεχνίτη 

η) Έξι (6) θυρωρούς - Φύλακες 

θ) Έξι (6) Εργάτες - συντηρητές 

ι) Ένδεκα (11) Καθαρίστριες 

ια) Έναν (1) Ιατρό (παιδίατρο) 

ιβ) Μια (1) Νοσοκόμο τριετούς φοίτησης και 

ιγ) Δύο (2) Βοηθούς νοσοκόμες μονοετούς φοίτησης 

2. Το Διοικητικό Συμβούλιο της Εστίας Ναυτικών έχει 
την αποκλειστική αρμοδιότητα να αυξομειώνει τον αριθμό 
του προσωπικού, ανάλογα με τις ανάγκες λειτουργίας των 
Κατασκηνώσεων, καθώς και να μην προσλαμβάνει άτομα 
για συγκεκριμένες θέσεις, αν κρίνει ότι για συγκεκριμένη 
χρονική περίοδο δεν απαιτείται πρόσληψή τους. 

3. Το Διοικητικό Συμβούλιο της Εστίας Ναυτικών, σε πε¬ 
ρίπτωση ανάληψης της λειτουργίας των Κατασκηνώσεων 
για διάστημα πλέον του έτους, έχει το δικαίωμα να αποφα¬ 
σίσει για την πρόσληψη του αναγκαίου προσωπικού, κατά 
την περίοδο της μη λειτουργίας των Κατασκηνώσεων (χει¬ 
μερινή περίοδο), για τη φύλαξη και συντήρηση των Κατα¬ 
σκηνώσεων. 

4) Το άρθρο 9 αντικαθίσταται ως εξής; 

Άρθρο 9 

Ειδικά προσόντα προσωπικσύ Κατασκηνώσεων 

1. Στη θέση του Προϊσταμένου μπορεί να τοποθετηθεί 
Αξιωματικός του Εμπορικού Ναυτικού, σε ενέργεια ή συ¬ 
νταξιούχος, αναλόγων προσόντων. 

2. Η ηλικία του προσωπικού πρέπει να είναι τουλάχιστον 
18 ετών συμπληρωμένη και όχι μεγαλύτερη από 65. 

3. Όλο το προσωπικό πρέπει να έχει καλή υγεία και αρ- 
τιμέλεια και προς διαπίστωση αυτών υποβάλλονται υπο¬ 
χρεωτικά πριν την ανάληψη των καθηκόντων τους σε ια¬ 
τρικές εξετάσεις, σύμφωνα με τα οριζόμενα κάθε φορά 
από το Διοικητικό Συμβούλιο της Εστίας Ναυτικών. 

4. Για τις θέσεις που απαιτούνται εξειδικευμένες γνώ¬ 
σεις ή τίτλοι σπουδών και επαγγελματικές άδειες, προσ¬ 
λαμβάνονται άτομα που κατέχουν τα αντίστοιχα ουσια¬ 
στικά και τυπικά προσόντα. 


5. Για την κάλυψη των θέσεων του προσωπικού, προτι- 
μώνται οι έχοντες την ιδιότητα του ναυτικού (σε ενέργεια ή 
συνταξιούχσυ) ή μέλσυς οικογένειας ναυτικού, εφόσον 
συγκεντρώνουν και τα ανάλογα κατά περίπτωση προσό¬ 
ντα. 

5) Στο άρθρο 10 αντικαθίστανται ο παράγραφοι 3 και 6, 
ως εξής; 

«3. Το ύψος των αποδοχών του προσωπικού καθορίζε¬ 
ται με απόφαση του Διοικητικού Συμβουλίου της Εστίας 
Ναυτικών για κάθε θέση, είτε σε μηνιαία βάση είτε συνο¬ 
λικά για κάθε κατασκηνωτική περίοδο». 

6. Το προσωπικό των κατασκηνώσεων, υπάγεται ιεραρ¬ 
χικά κατά πρώτοτ βαθμό στον Προϊστάμενο και κατά δεύ¬ 
τερο βαθμό στο Διευθυντή της Εστίας Ναυτικών μέσω του 
Τμήματος Μέριμνας, στο οποίο ανήκει η ευθύνη της 
εφαρμογής του παρόντα Κανονισμού και η εποπτεία της 
καλής γενικά λειτουργίας των Κατασκηνώσεων. 

6) Στο άρθρο 11 προστίθεται παρ. 5 ως εξής; 

«5. Όσα παραπάνω αναφέρσνται ως περιπτώσεις πει¬ 
θαρχικού παραπτώματος για το απασχολούμενο στις Κα¬ 
τασκηνώσεις προσωπικό, αποτελούν λόγο απομάκρυνση 
από την κατασκήνωση και των στελεχών, εφόσον υποπέ¬ 
σουν σε παρόμοιο παράπτωμα». 

Β. ΚΕΦΑΛΑΙΟ Δ' 

1) Αναδιατυπώνεται ο τίτλος του Κεφαλαίου από «ΚΑ¬ 
ΘΗΚΟΝΤΑ ΚΑΙ ΑΡΜΟΔΙΟΤΗΤΕΣ ΠΡΟΣΩΠΙΚΟΥ» σε 
«ΚΑΘΗΚΟΝΤΑ ΚΑΙ ΑΡΜΟΔΙΟΤΗΤΕΣ ΣΤΕΛΕΧΩΝ ΚΑΙ 
ΠΡΟΣΩΠΙΚΟΥ». 

2) Τα άρθρα 12 έως και 22 που περιλαμβάνονται στο 
κεφ. «Δ» κατανέμονται σε δύο (2) ΥΠΟΚΕΦΑΛΑΙΑ ως 
ακολούθως; 

Δ.Ι ΚΑΘΗΚΟΝΤΑ ΚΑΙ ΑΡΜΟΔΙΟΤΗΤΕΣ ΣΤΕΛΕΧΩΝ 

(περιλαμβάνει τα άρθρα 12 έως και 17) 

Δ.ΙΙ ΚΑΘΗΚΟΝΤΑ ΚΑΙ ΑΡΜΟΔΙΟΤΗΤΕΣ ΠΡΟΣΩΠΙ¬ 
ΚΟΥ 

(περιλαμβάνει τα άρθρα 18 έιος και 22) 

II. Πέραν των ως άνω τροποποιήσεων ισχύει ο Κανονι¬ 
σμός, που εγκρίθηκε με την απόφαση ΥΕΝ αριθ. 2424.3/ 
2/95/26.6.95 (Β' 587). 

Η παρούσα να δημοσιευθεί στην Εφημερίδα της Κυβερ- 
νήσεως. 

Πειραιάς, 31 Μαΐου 1996 

ο ΥΠΟΥΡΓΟΣ 

ΚΟΣΜΑΣ ΣΦΥΡΙΟΥ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙ-ΕΧ 223211 ΥΡΕΤ ΟΡ 

• ΡΑΧ 52 34 312 

ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωμοϋ 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε.-Ε.Π.Ε. 5225761 

5230841 

Πληροφορίες δημοσιευμάτων λοιπών ΦΕΚ 5225713 

5249547 

Πώληση Φ.Ε.Κ. 5239762 

Φωτοαντίγραφα παλαιών Φ.Ε.Κ. 5248141 

Βιβλιοθήκη παλαιών Φ.Ε.Κ. 5248188 

Οδηγίες για δημοσιεύματα Α.Ε.-Ε.Π.Ε. 5248785 

Εγγραφή Συνδρομητών Φ.Ε.Κ. και 
αποστολή Φ.Ε.Κ. με πληρωμή μέσω Δ.Ο.Υ. 5248320 

ΘΕΣΣΑΛΟΝΙΚΗ (031) 423955 

25ης Μαρτίου 21 Τ.Κ. 541 00 423956 

ΠΕΙΡΑΙΑΣ 4136402 

Νικήτα 6-8 Τ.Κ. 185 31 4171307 

ΠΑΤΡΑ (061) 271249 

ΚορΙνθου 327 Τ.Κ. 262 23 224581 

ΙΩΑΝΝΙΝΑ 

Διοικητήριο Τ.Κ. 454 44 (0651) 21901 

ΚΟΜΟΤΗΝΗ (0531) 22637 

Δημοκρατίας 1 Τ.Κ. 691 00 26522 

ΤΙΜΗ ΦΥΛΛΩΝ - Μέχρι 16 σελίδες 100 δρχ. , , 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ - Από 16 σελίδες και άνω προσαύξηση 100 δρχ. ανά8σέλιδο ή μέρος αυτου 

ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 

ΤΑΠΕΤ 3512 

Α’ (Νόμοι, Π.Δ., Συμβάσεις κτλ.) 

Β' (Υπουργικές αποφάσεις κτλ.) 

Γ (Διορισμοί, απολύσεις κτλ. Δημ. Υπαλλήλων) 

Δ’ (Απαλλοτριώσεις, πολεοδομία κτλ.) 

Αναπτυξιακών Πράξεων (Τ.Α.Π.Σ.) 

Ν.Π.Δ.Δ. (Διορισμοί κτλ. προσωπικού ΝΠΔΔ) 

Παράρτημα (Πίνακες επιτυχόντων διαγωνισμών) 

Δελτίο Βιομηχανικής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Ανωνύμων Εταιρειών Δ Ε.Π.Ε. 

Προκηρύξεων Α.Σ.Ε.Π. 

30.000 δρχ. 

50.000 » 

10.000 » 

5ο!οοο » 

25.000 » 

10.000 » 

5.000 » 

10.000 » 

3.000 » 

150.000 » 

10.000 » 

1.500 δρχ. 

2.500 » 

500 « 

2.500 . 

1.250 » 

500 » 

250 » 

500 . 

150 · 

7.500 · 

500 . 

ΠΑ ΟΛΑ ΤΑ ΤΕΥΧΗ ΕΚΤΟΣ Α.Ε. Δ Ε.Π.Ε. 

120.000 » 

6.000 » 

* Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) το 
οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού είναι διπλάσιες των παραπάνω αναφερομένων και μπορεί να στέλνονται με επιταγή και σε 
ανάλογο συνάλλαγμα στο Διευθυντή Οικονομικού του Εθνικού Τυπογραφείου. 

* Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράπεται στην Αθήνα από το Ταμείο του ΤΑΠΕΤ 
(Καποδιστρίου 34 - Αθήνα) και στις άλλες πόλεις από τα Δημόσια Ταμεία. 

* Οι συνδρομητές του εξωτερικού, μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Δήμοι και οι Κοινότητες πληρώνουν το μισό χρηματικό ποσό της συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1 η Ιανουάριου και λήγει την 31 η Δεκεμβρίου του ίδιου χρόνου. Δεν εγγρά- 
φονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίνοαακι διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

Οι υπηρεσίες κοινού λειτουργούν καθημερινά από 08.00 έως 13.00 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 












